CELEX: 62013TN0376
Language: hr
Date: 2013-07-18 00:00:00
Title: Predmet T-376/13: Tužba podnesena 18. srpnja 2013. — Versorgungswerk der Zahnärztekammer Schleswig-Holstein protiv ESB-a

7.9.2013   
            
            
               HR
            
            
               Službeni list Europske unije
            
            
               C 260/38
            
         Tužba podnesena 18. srpnja 2013. — Versorgungswerk der Zahnärztekammer Schleswig-Holstein protiv ESB-a
   (Predmet T-376/13)
   2013/C 260/86
   Jezik postupka: njemački
   
      Stranke
   
   
      Tužitelj: Versorgungswerk der Zahnärztekammer Schleswig-Holstein (Kiel, Njemačka) (zastupnik: O. Hoepner, Rechtsanwalt)
   
      Tuženik: Europska središnja banka
   
      Tužbeni zahtjevi
   
   Tužitelj od Općeg suda zahtijeva da:
   
               —
            
            
               poništi odluku tuženika od 16. travnja 2013. u verziji Odluke od 22. svibnja 2013. (LS/MD/13/313), ukoliko se ne udovolji zahtjevu za pristup Prilozima A i B „Exchange Agreement dated 15. February 2012 among the Hellenic Republic and the European Central Bank and the Eurosystem NBCs listed herein”;
            
         
               —
            
            
               naloži snošenje troškova tuženiku.
            
         
      Tužbeni razlozi i glavni argumenti
   
   Tužitelj u prilog osnovanosti tužbe ističe tri tužbena razloga.
   
               1.
            
            
               Prvi tužbeni razlog: protupravnost osnove za donošenje odluke
               Tužitelj prigovara da je ESB svojom Odlukom ESB/2011/6 (1) bez odgovarajuće ovlasti materijalnopravno proširio krug razloga za uskratu pristupa navedenih u čl. 4. st. 1. t. (a) Odluke ESB/2004/3 (2).
            
         
               2.
            
            
               Drugi tužbeni razlog: povreda bitnih postupovnih pravila
               U okviru ovog tužbenog razloga tužitelj ističe da bi pobijana odluka povrijedila bitna postupovna pravila. U tom smislu izlaže da se zahtjevima koji se odnose na obvezu obrazlaganja iz čl. 296. st. 2. UFEU-a u svezi s čl. 41. st. 2. t. (c) Povelje o temeljnim pravima Europske unije mora pridati velika važnost i da uvodne izjave u pobijanoj odluci ne ispunjavaju uvjete koje je postavio Sud Europske unije.
            
         
               3.
            
            
               Treći tužbeni razlog: povreda materijalnog prava
               Tužitelj ovdje prigovara povredi materijalnog prava jer pobijana odluka zbog nedovoljnog obrazloženja krši pravo tužitelja na pristup dokumentima u skladu s čl. 42. Povelje o temeljnim pravima Europske unije i čl. 15. st. 3. UFEU-a. Nadalje, odbijanje pristupa iskazuje se neproporcionalnim.
            
         
      (1)  2011/342/EU: Odluka Europske središnje banke od 9. svibnja 2011. o izmjeni Odluke ESB/2004/3 o javnom pristupu dokumentima Europske središnje banke (ESB/2011/6) (SL L 158, str. 37.) (SL, posebno izdanje na hrvatskom jeziku, poglavlje 1., svezak 4., str. 303.).
   
      (2)  2004/258/EZ: Odluka Europske središnje banke od 4. ožujka 2004. o javnom pristupu dokumentima Europske središnje banke (ESB/2004/3) (SL L 80, str. 42.).